A praia dos afogados (filme)

A praia dos afogados é un filme galego de drama e suspense dirixido por Gerardo Herrero e producido por Carlos Rodríguez, adaptación da obra A praia dos afogados de Domingo Villar. Foi estreado o 10 de outubro de 2015 en 110 salas de España, 20 delas en Galicia, nunha versión dobre, en galego e en castelán. Está protagonizado por Carmelo Gómez, que interpreta o detective Leo Caldas, Pedro Alonso no papel de Valverde, e Luis Zahera como Arias. A rodaxe fíxose en Nigrán e Vigo, con exteriores na praia da Madorra, Panxón e o casco urbano da cidade olívica.

 Sinopse 
miniatura|250px|Praia da Madorra, un dos escenarios do filme.
Unha mañá, o cadáver dun mariñeiro é arrastrado pola marea ata a costa. Se non tivese as mans atadas ás costas, Xusto Castelo sería outro dos fillos do mar que atopou a morte entre as augas mentres faenaba. Sen testemuñas nin pistas da embarcación do finado, o lacónico inspector Leo Caldas mergullarase no ambiente mariñeiro da vila, tratando de poñer en claro o crime.

 Personaxes 

 Carmelo Gómez como Leo Caldas
 Luis Zahera como José Arias
 Pedro Alonso como Marcos Valverde
 Tamar Novas como Diego Neira (carpinteiro de ribeira)
 Darío Loureiro como Diego Neira (Xove)
 Marta Larralde como Alicia Castelo
 Celia Freijeiro como Ana (muller de Valverde)
 María Vázquez como Irene Vázquez
 Antonio Garrido como Rafael Estévez
 Lucía Regueiro como Rebeca Neira
 Carlos Blanco como Hermida
 Fernando Morán como Manuel Trabazo
 Rosa Álvarez como Lola (muller de Trabazo)
 Celso Bugallo como pai de Leo Caldas 
 Déborah Vukusic como Clara García
 Luis Iglesia como Guzmán Barrio (médico forense) 
 Fran Peleteiro como Ferro
 Vicente Montoto como Alberto (tío de Caldas) 
 María Vázquez como Irene Vázquez (farmacéutica)
 Ernesto Chao como Somoza
 Celso Parada como propietario da taberna Eligio
 Pepo Suevos como subinspector Lanja
 Belén Constenla como veciña de Arias 
 Gonzalo Rei Chao como Antonio Sousa
 Manolo Romón como médico do hospital

 Notas 

 Véxase tamén 
 Outros artigos 
 A praia dos afogados

Categoría:Filmes de 2015
Categoría:Filmes en lingua castelá
Categoría:Filmes de Galicia
Categoría:Filmes dirixidos por Gerardo Herrero
Categoría:Filmes rodados en Galicia
Categoría:Filmes en lingua galega
Categoría:Filmes rodados en Nigrán
Categoría:Filmes rodados en Vigo
Categoría:Filmes de 2015 con versión en galego